— Мы актыўна ўдзельнічаем у міжнародных праектах і праграмах, што заўсёды дае імпульс і дапамагае асвойваць нейкія новыя напрамкі. Факультэт супрацоўнічае з 25 універсітэтамі і інстытутамі краін ЕС, а таксама краінамі постсавецкай прасторы. У нас добра наладжаны абмен вопытам, штогод вядучыя замежныя спецыялісты наведваюць факультэт і чытаюць лекцыі студэнтам. У сваю чаргу нашы выкладчыкі кожны год павышаюць кваліфікацыю і праходзяць замежныя стажыроўкі. Усё гэта і стварае шлях развіцця. І, канечне, мы будзем сачыць за тым, якія спецыялісты запатрабаваны. У 2016 годзе на факультэце была адкрыта спецыяльнасць “Сацыяльная работа”, у гэтым годзе плануецца адкрыццё спецыялізацыі “Псіхалогія сямейных адносін”.